Oro erdvės stebėjimo ir kontrolės valdyba

Lietuvos kariuomenės Karinių oro pajėgų Oro erdvės stebėjimo ir kontrolės valdyba (KOP OESKV) – Lietuvos kariuomenės dalinys, esantis Karinių oro pajėgų sudėtyje.

OESKV sudaro: štabas, Logistinio aprūpinimo ir Technikos priežiūros eskadrilės (Kaune), Oro erdvės kontrolės centras (Karmėlavoje, Kauno raj.), šeši radiolokaciniai postai (Neringoje, Prienų, Šilutės, Ignalinos, Šiaulių ir Vilkaviškio rajonuose).

Oro erdvės stebėjimo ir kontrolės valdybos uždaviniai:
 Stebėti ir kontroliuoti Lietuvos Respublikos ir jos prieigų oro erdvę.
 Teikti radiolokacinėmis priemonėmis gautą informaciją Oro erdvės kontrolės centrui (OEKC) ir Bendram valdymo ir pranešimų centrui (BVPC) Karmėlavoje.

Istorija 

Atkuriant Lietuvos kariuomenę, buvo kuriama ir karinė oro erdvės kontrolės sistema. 1992 m. sausio 2 d. įkurta Krašto apsaugos ministerijos Aviacijos tarnyba su jai pavaldžiu Radiolokacinio aprūpinimo skyriumi. 1992 m. balandžio 27 d. Aviacijos tarnybos radiolokacinio aprūpinimo specialistai Vilniaus oro uoste pradėjo pirmąjį oro erdvės stebėjimo kovinį budėjimą. Ši data minima kaip Karinių oro pajėgų (KOP) Oro erdvės stebėjimo ir kontrolės valdybos (OESKV) įkūrimo data. OESKV štabas įkurtas 1996 m. kovo 1 d. tame pačiame pastate Panemunėje (Kaune), kuriame 1935–1940 m. veikė Lietuvos kariuomenės Priešlėktuvinės apsaugos rinktinės štabas.

Išnašos

Nuorodos 
 Oro erdvės stebėjimo ir kontrolės valdyba 

Dabartinės Lietuvos kariuomenės valdybos
Lietuvos kariuomenės Karinės oro pajėgos